Aquesta especial sensibilitat envers la cultura popular ha fet, a més a més, que Bellpuig tingués (tal i com va passar amb el mateix Valeri Serra) la capacitat d’acollir, com a veïns establerts entre nosaltres o com a residents laborals, molta gent que ha pogut esplaiar llur afecció i amb qui hem pogut col.laborar en aquesta tasca. Fet, aquest, que ha permès travar amistats amb personalitats importants i veus autoritzades tant del camp literari, com del musical, etnogràfic i històric. Uns lligams que ens han unit i que de fet ens uneixen amb molta gent, la qual sigui veïna “de facto” o no, nosaltres la considerem, i la valorem com de casa.